b'\n_START_ARTICLE_\nNnamdi Asomugha\n_START_SECTION_\nNFL-ura\n_START_PARAGRAPH_\nOakland Raiders varasi Kalifornian yliopistossa pelanneen Asomughan vuoden 2003 NFL:n varaustilaisuudessa, ensimm\xc3\xa4isell\xc3\xa4 kierroksella. H\xc3\xa4nest\xc3\xa4 tuli yksi parhaista oman pelipaikkansa pelaajista, ja tuli valituksi t\xc3\xa4hdist\xc3\xb6otteluun Pro Bowliin kolme kertaa._NEWLINE_Asomugha teki Philadelphia Eaglesin kanssa vapaana pelaajana viiden vuoden, 60 miljoonan dollarin arvoisen sopimuksen kes\xc3\xa4ll\xc3\xa4 2011. Jo kahden kauden j\xc3\xa4lkeen Eagles kuitenkin purki h\xc3\xa4nen sopimuksensa. T\xc3\xa4m\xc3\xa4n j\xc3\xa4lkeen h\xc3\xa4n siirtyi San Francisco 49ersiin, jossa pelasi vain kolme ottelua kaudella 2013. H\xc3\xa4n ilmoitti pelaajauransa p\xc3\xa4\xc3\xa4ttymisest\xc3\xa4 joulukuussa 2013, yhdentoista NFL:ss\xc3\xa4 pelatun kauden j\xc3\xa4lkeen.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nAsomugha avioitui kes\xc3\xa4kuussa 2013 n\xc3\xa4yttelij\xc3\xa4 Kerry Washingtonin kanssa. Parilla on yksi lapsi, huhtikuussa 2014 syntynyt tyt\xc3\xa4r.'